༄༅། །འཇམ་དཔལ་ཚེ་བདག་ནག་པོའི་བསྐང་བ་དམ་རྫས་བཾ་བསྐངས་བཞུགས་སོ།།

༄༅། །དཔལ་ཚེ་བདག་ནག་པོའི་ལྷ་ཚོགས་ལ་ཕྱག་འཚལ་ལོ༔ ཚེ་བདག་བསྒྲུབ་པའི་རྣལ་འབྱོར་པས༔ ཉམས་ཆགས་བསྐངས་ཤིང་བར་ཆད་བཟློག༔ བསྐང་བའི་ཆོ་ག་འདིར་
ལྟར་བྱ༔ གཞུང་དང་མཐུན་པའི་གནས་རྩལ་ཏེ༔ དཀྱིལ་འཁོར་ཚོམ་བུ་ཅི་རིགས་བྱ༔ བཾ་ཆེན་མ་ཉམས་མཚན་ལྡན་བཞག༔ དེ་ཡི་རྩ་མགོ་ཡན་ལག་དང་༔ གནས་ལྔར་སྨན་རག་གཏོར་མ་
བཤམས༔ ཕྱི་ལ་མཆོད་པས་ཐ་བསྐོར་ཏེ༔ ཙྭ་ར་ལུག་དང་བྱ་ལ་སོགས༔ སྲོག་ཆགས་མདངས་དང་དབུགས་ལ་སོགས༔ ཚོགས་ཀྱི་མཆོད་པ་སྣ་ཚོགས་བཤམས༔ གུ་གུལ་ཤ་ཆེན་གསུར་དང་ནི༔
ཞུན་ཆེན་མར་མེ་སྤོས་དུད་དང་༔ ལྷབ་ལྷུབ་གོས་དང་རོལ་མོའི་ཚོགས༔ རྣལ་འབྱོར་དམ་ཚིག་རབ་ལྡན་པས༔ བསྐང་བའི་ཆོ་ག་ཆེན་མོ་བྱ༔ ཟིལ་གནོན་ཆེན་པོའི་གཞུང་བསྲངས་ལ༔ འཛབ་དང་

༄༅། །ཚོགས་གཏོར་ཟིན་པ་དང་༔ བསྐང་བའི་ཆོ་ག་འདི་ལྟར་བྱ༔ ཧཱུྃ༔ དུར་ཁྲོད་ཆེན་པོ་འཇིགས་པའི་ཕོ་བྲང་ནས༔ གསང་བ་མཆོག་གི་
གནས་མཆོག་དམ་པ་རུ༔ ཏི་ར་ཞིང་ཆེན་ཚོགས་ནི་རི་ལྟར་སྤུངས༔ ཨརྒྷཾ་རཀྟའི་ཚོགས་ནི་མཚོ་ལྟར་བསྐྱིལ༔ མཾ་ས་ཤ་ཆེན་ཚོགས་ནི་རི་
ལྟར་བསྙིལ༔ ཀེང་རུས་ལྷུ་དུམ་ཚོགས་ནི་གངས་ལྟར་བརྩེགས༔ ཞུན་ཆེན་མར་མེའི་ཚོགས་ནི་སྐར་ལྟར་བཀྲམ༔ གསུར་ཆེན་དུད་པའི་
ཚོགས་ནི་སྤྲིན་ལྟར་གཏིབས༔ འདོད་ཡོན་ཚོགས་ཀྱི་མཆོད་པ་ནགས་ལྟར་སྤུངས༔ ལྷབ་ལྷུབ་གོས་ཀྱི་ཕོད་ཀ་འཇའ་ལྟར་བཀྲ༔ སྲོག་

ཆགས་མདངས་ཀྱི་མཆོད་པ་བཅུད་དང་ལྡན༔ རོལ་མོ་སྒྲ་ཡི་མཆོད་པ་འབྲུག་ལྟར་སྒྲོག༔ བསྐང་ངོ་བཤགས་སོ་ཚེ་བདག་ལྷ་ཚོགས་རྣམས༔ ཐུགས་དམ་བསྐང་ལ་དགྲ་
བགེགས་རྩད་ནས་ཆོད༔ བདག་ལ་དབང་བསྐུར་བྱིན་གྱིས་བརླབ་ཏུ་གསོལ༔ ཧཱུྃ༔ ཆོས་ཀྱི་དབྱིངས་ཀྱི་ཕོ་བྲང་ཆེན་པོ་ནས༔ དྲག་པོ་ཨྱཻ་ཡི་གཞལ་ཡས་དམ་པ་རུ༔ ཀླུ་
འབུམ་གཉན་ཁྲི་ས་བདག་སྟོང་གི་གདན༔ ལྟོ་འཕྱེ་ཕྱོགས་སྐྱོང་མ་ཧེ་བརྫིས་པའི་ཁྲིར༔ ཐབས་དང་ཤེས་རབ་ཉི་ཟླ་པད་མའི་གདན༔ གཤིན་རྗེ་ཕོ་མོ་བསྣོལ་བའི་གདན་
སྟེང་དུ༔ ཉོན་མོངས་དུག་ལྔ་སྐམ་ཆགས་འཇོམས་པའི་ལྷ༔ སྲོག་བདུད་འཇམ་དཔལ་ཚེ་བདག་ནག་པོའི་སྐུ༔ དུག་ལྔའི་ཚུལ་གྱིས་དུག་ལྔ་འཇོམས་མཛད་པའི༔ དགྲ་
བགེགས་བསྒྲལ་བའི་དུག་ལྔའི་གཟུགས་ཕུང་གིས༔ ཡབ་གཅིག་ཕྱག་རྒྱ་ཟིལ་གནོན་ཐུགས་དམ་བསྐང་༔ དགྲ་བགེགས་དམ་ཉམས་ལུས་ཀྱི་ཚོགས་བཅས་ཀྱིས༔ ཡུམ་

༄༅། །ཆེན་སྲོད་བྱེད་རྒྱལ་མོའི་ཐུགས་དམ་བསྐང་༔ དགྲ་བགེགས་དམ་ཉམས་རྣམ་ཤེས་ཕུང་པོ་ཡིས༔ སྲས་ཆོག་ཡ་མ་རཱ་ཙའི་ཐུགས་དམ་བསྐང་༔
དགྲ་བགེགས་དམ་ཉམས་ཚོར་བའི་ཕུང་པོ་ཡིས༔ དྲེགས་པ་ཕྱག་ན་རྡོ་རྗེའི་ཐུགས་དམ་བསྐང་༔ དགྲ་བགེགས་དམ་ཉམས་འདུ་བྱེད་ཕུང་པོ་ཡིས༔ རུས་སྦལ་རྔམ་པ་མི་
ཟན་ཐུགས་དམ་བསྐང་༔ དགྲ་བགེགས་དམ་ཉམས་འདུ་ཤེས་ཕུང་པོ་ཡིས༔ རྡོ་རྗེ་ཁྱུང་ཆེན་རྒྱལ་པོའི་ཐུགས་དམ་བསྐང་༔ དགྲ་བགེགས་དམ་ཉམས་གཟུགས་ཀྱི་ཕུང་པོ་
ཡིས༔ ཕྲག་གོང་ཁྱུང་མོ་གཉིས་ཀྱི་ཐུགས་དམ་བསྐང་༔ ནུ་མར་སེངྒེ་གཉིས་ཀྱི་ཐུགས་དམ་བསྐང་༔ སོག་ཁའི་སྟག་མོ་གཉིས་ཀྱི་ཐུགས་དམ་བསྐང་༔ ལྟ་ཟུར་སྦྲུལ་
ནག་གཉིས་ཀྱི་ཐུགས་དམ་བསྐང་༔ སྤྲུལ་པ་གྱད་ཀྱི་ལྷ་བརྒྱད་ཐུགས་དམ་བསྐང་༔ ཡབ་གཅིག་འཇམ་དཔལ་སྐུ་ཡི་དཀྱིལ་འཁོར་དུ༔ ཕྱག་རྒྱ་ཟིན་གནོན་རྩ་བའི་ལྷ་

ཚོགས་རྣམས༔ བསྐང་ངོ་བཤགས་སོ་ཚེ་བདག་ལྷ་ཚོགས་རྣམས༔ ཐུགས་དམ་བསྐང་ལ་དགྲ་བགེགས་རྩད་ནས་ཆོད༔ བདག་ལ་དབང་བསྐུར་བྱིན་གྱིས་བརླབ་ཏུ་
གསོལ༔ ཧཱུྃ༔ དུར་ཁྲོད་ཆེན་པོ་འཇིགས་པའི་ཕོ་བྲང་ནས༔ གསང་བ་མཆོག་གི་གནས་མཆོག་དམ་པ་རུ༔ ཏི་ར་ཞིང་ཆེན་ཚོགས་ནི་རི་ལྟར་སྤུངས༔ ཨརྒྷཾ་རཀྟའི་
ཚོགས་ནི་མཚོ་ལྟར་བསྐྱིལ༔ མཾ་ས་ཤ་ཆེན་ཚོགས་ནི་རི་ལྟར་བསྙིལ༔ ཀེང་རུས་ལྷུ་དུམ་ཚོགས་ནི་གངས་ལྟར་བརྩེགས༔ ཞུན་ཆེན་མར་མེའི་ཚོགས་ནི་སྐར་ལྟར་བཀྲམ༔
གསུར་ཆེན་དུད་པའི་ཚོགས་ནི་སྤྲིན་ལྟར་གཏིབས༔ འདོད་ཡོན་ཚོགས་ཀྱི་ལོངས་སྤྱོད་ནགས་ལྟར་སྤུངས༔ ལྷབ་ལྷུབ་གོས་ཀྱི་ཕོད་ཀ་འཇའ་ལྟར་བཀྲ༔ སྲོག་ཆགས་
མདངས་ཀྱི་མཆོད་པ་བཅུད་དང་ལྡན༔ རོལ་མོ་སྒྲ་ཡི་མཆོད་པ་འབྲུག་ལྟར་སྒྲོག༔ བསྐང་ངོ་བཤགས་སོ་ཚེ་བདག་ལྷ་ཚོགས་རྣམས༔ ཐུགས་དམ་བསྐང་ལ་དགྲ་སྲོག་

༄༅། །རྩད་ནས་ཆོད༔ བདག་ལ་དབང་བསྐུར་བྱིན་གྱི་བརླབ་ཏུ་གསོལ༔ ཧཱུྃ༔ རྒྱ་མཚོ་ཆེན་པོའི་གཏིང་རུམ་ནས༔ འཆི་བདག་བྱེ་བ་དགུ་ཁྲི་ནི༔
དགྲ་བགེགས་ལུས་ཀྱི་ཚོགས་བཅས་ཀྱི༔ ལས་ཀྱི་མཐའ་སྡུད་ཐུགས་དམ་བསྐང་༔ དམར་ནག་གྲུ་གསུམ་དཀྱིལ་འཁོར་ནས༔ སྲོག་བདག་ཨཱརྱ་མ་རུ་ནི༔ དགྲ་
བགེགས་ངག་གི་ཚོགས་བཅས་ཀྱིས༔ སྒྲོལ་གིང་ཆེན་པོའི་ཐུགས་དམ་བསྐང་༔ ལྕགས་མཁར་ནག་པོ་སྒོ་མེད་ནས༔ ལས་ཀྱི་ཚེ་བདག་མགོ་དགུ་པ༔ དགྲ་བགེགས་
ཡིད་ཀྱི་ཚོགས་བཅས་ཀྱིས༔ སྤྲུལ་པ་ཆེན་པོའི་ཐུགས་དམ་བསྐང་༔ བསྐང་ངོ་བཤགས་སོ་ཚེ་བདག་ལྷ་ཚོགས་རྣམས༔ ཐུགས་དམ་བསྐང་ལ་དགྲ་བགེགས་རྩད་ནས་
ཆོད༔ བདག་ལ་དབང་བསྐུར་བྱིན་གྱི་བརླབ་ཏུ་གསོལ༔ ཧཱུྃ༔ དུར་ཁྲོད་འཇིགས་པའི་ཕོ་བྲང་ནས༔ ཤར་ཕྱོགས་འཁོར་ལོ་ཆེན་པོ་ནས༔ གཤིན་རྗེ་ཡ་མ་ར་ཙ་ཁྱོད༔

དགྲ་བགེགས་ཞེ་སྡང་བསྒྲལ་བས་བསྐང་༔ ལྷོ་ཕྱོགས་འཁོར་ལོ་ཆེན་པོ་ནས༔ གཤིན་རྗེ་མྱོས་བྱེད་འབར་བ་ཁྱོད༔ དགྲ་བགེགས་ང་རྒྱལ་བསྒྲལ་བས་བསྐང་༔ ནུབ་
ཕྱོགས་འཁོར་ལོ་ཆེན་པོ་ནས༔ གཤིན་རྗེ་ཨཱརྱ་མ་རུ་ཁྱོད༔ དགྲ་བགེགས་འདོད་ཆགས་བསྒྲལ་བས་བསྐང་༔ བྱང་ཕྱོགས་འཁོར་ལོ་ཆེན་པོ་ནས༔ གཤིན་རྗེ་རལ་པ་
ཚར་དགུ་ཁྱོད༔ དགྲ་བགེགས་ཕྲག་དོག་བསྒྲལ་བས་བསྐང་༔ འཁོར་ལོ་ཆེན་པོའི་ནང་ཤེད་ནས༔ གཤིན་རྗེ་ཆོས་ཀྱི་རྒྱལ་པོ་ཁྱོད༔ དགྲ་བགེགས་གཏི་མུག་བསྒྲལ་བས་
བསྐང་༔ བསྐང་ངོ་བཤགས་སོ་ཚེ་བདག་ལྷ་ཚོགས་རྣམས༔ ཐུགས་དམ་བསྐང་ལ་དགྲ་བགེགས་རྩད་ནས་ཆོད༔ བདག་ལ་དབང་བསྐུར་བྱིན་གྱི་བརླབ་ཏུ་གསོལ༔ ཧཱུྃ༔
དུར་ཁྲོད་འཇིགས་པའི་ཕོ་བྲང་ནས༔ ཤར་ཕྱོགས་ཐོད་མཁར་སྒོ་མེད་ན༔ དུང་གི་མོན་པ་སེང་མགོ་ཅན༔ དགྲ་བགེགས་ཤ་རུས་ཚོགས་བཅས་ཀྱིས༔ ཤར་ཕྱོགས་སྒོ་

༄༅། །གཤེད་ཐུགས་དམ་བསྐང་༔ ལྷོ་ཕྱོགས་ཐོད་མཁར་སྒོ་མེད་ནས༔ ལྕགས་ཀྱི་མོན་པ་སྟག་མགོ་ཅན༔ དགྲ་བགེགས་འདི་ཡི་རྩ་སྦུབས་ཀྱིས༔
ལྷོ་ཡི་སྒོ་གཤེད་ཐུགས་དམ་བསྐང་༔ ནུབ་ཕྱོགས་ཐོད་མཁར་ཆེན་པོ་ནས༔ བསེ་ཡི་མོན་པ་དྲེད་མགོ་ཅན༔ དགྲ་བགེགས་ཤ་ཁྲག་རུས་པ་ཡིས༔ ནུབ་ཀྱི་སྒོ་གཤེད་
ཐུགས་དམ་བསྐང་༔ བྱང་ཕྱོགས་འཁོར་ལོ་ཆེན་པོ་ནས༔ གསེར་གྱི་མོན་པ་ཁྱུང་མགོ་ཅན༔ དགྲ་བགེགས་དྲོད་དང་རྣམ་ཤེས་ཀྱིས༔ བྱང་གི་སྒོ་གཤེད་ཐུགས་དམ་
བསྐང་༔ བསྐང་ངོ་བཤགས་སོ་དངོས་གྲུབ་སྩོལ༔ ཧཱུྃ༔ དུར་ཁྲོད་འཇིགས་པའི་ཕོ་བྲང་ནས༔ ཤར་ཕྱོགས་ལྕགས་མཁར་ནག་པོ་ནས༔ ཧེ་ལེ་ཁྱབ་པ་སྲོག་གི་བདུད༔
དགྲ་བགེགས་སྲོག་གི་ཡུལ་བཅས་ཀྱིས༔ སྲོག་བདུད་ཁྱོད་ཀྱི་ཐུགས་དམ་བསྐང་༔ ལྷོ་ཕྱོགས་ལྕགས་མཁར་ནག་པོ་ནས༔ ནག་པོ་འཛུམ་མེད་ལྟེ་བའི་བདུད༔ དགྲ་

བགེགས་ལྟེ་བའི་ཡུལ་བཅས་ཀྱིས༔ ལྟེ་བདུད་ཁྱོད་ཀྱི་ཐུགས་དམ་བསྐང་༔ ནུབ་ཕྱོགས་ལྕགས་མཁར་སྒོ་མེད་ནས༔ སོ་འདར་འཁྲིགས་པ་ལྟག་པའི་བདུད༔ དགྲ་
བགེགས་ལྟག་པའི་ཡུལ་བཅས་ཀྱིས༔ ལྟག་བདུད་ཁྱོད་ཀྱི་ཐུགས་དམ་བསྐང་༔ བྱང་ཕྱོགས་ལྕགས་མཁར་སྒོ་མེད་ནས༔ རལ་པ་སྤྱིར་བཅིངས་རྩ་ཡིས་བདུད༔ དགྲ་
བགེགས་རྩ་ཡིས་ཡུལ་བཅས་ཀྱིས༔ རྩ་བདུད་ཁྱོད་ཀྱི་ཐུགས་དམ་བསྐང་༔ བསྐང་ངོ་བཤགས་སོ་དངོས་གྲུབ་སྩོལ༔ ཧཱུྃ༔ དུར་ཁྲོད་འཇིགས་པའི་ཕོ་བྲང་ནས༔ མུན་
ཁང་འོབས་ཆེན་བཅུ་གཉིས་ན༔ སྲོག་བདུད་འཆི་བདག་བཅུ་གཉིས་ཁྱོད༔ དགྲ་བོའི་རྩ་བདུད་ཡུལ་བཅས་ཀྱིས༔ བེ་ཝ་ས་དའི་ཐུགས་དམ་བསྐང་༔ དགྲ་བོའི་མིག་གིས་
ཡུལ་བཅས་ཀྱིས༔ ནོར་བུ་དགེ་འཕེལ་ཐུགས་དམ་བསྐང་༔ དགྲ་བོའི་སྣ་ཡི་ཡུལ་བཅས་ཀྱིས༔ སེར་ནག་འཇོམས་བྱེད་ཐུགས་དམ་བསྐང་༔ དགྲ་བོའི་ལྕེ་ཡི་ཡུལ་

༄༅། །བཅས་ཀྱིས༔ བྱེ་བ་དགུ་ཁྲིའི་ཐུགས་དམ་བསྐང་༔ དགྲ་བོའི་རྣ་བའི་ཡུལ་བཅས་ཀྱིས༔ རཀྵ་གློག་ཕྲེང་ཐུགས་དམ་བསྐང་༔ དགྲ་བོའི་སྲོག་
གི་ཡུལ་བཅས་ཀྱིས༔ ཡཀྵ་གསོད་བྱེད་ཐུགས་དམ་བསྐང་༔ དགྲ་བོའི་མདངས་ཀྱི་ཡུལ་བཅས་ཀྱིས༔ གཏུམ་པོ་དུད་ཀའི་ཐུགས་དམ་བསྐང་༔ དགྲ་བོའི་དྲོད་ཀྱི་ཡུལ་
བཅས་ཀྱིས༔ གང་བ་ཀུན་འཇོམས་ཐུགས་དམ་བསྐང་༔ དགྲ་བོའི་དབུགས་ཀྱི་ཡུལ་བཅས་ཀྱིས༔ ཁ་འབར་རལ་གཅིག་ཐུགས་དམ་བསྐང་༔ དགྲ་བོའི་སྣང་བའི་ཡུལ་
བཅས་ཀྱིས༔ སྦྲུལ་མགོ་ཀུན་འཛིན་ཐུགས་དམ་བསྐང་༔ དགྲ་བོའི་དྲི་ཡིས་ཡུལ་བཅས་ཀྱིས༔ ངང་པ་སྟོབས་ལྡན་ཐུགས་དམ་བསྐང་༔ དགྲ་བོའི་རྩ་ཡིས་ཡུལ་བཅས་
ཀྱིས༔ ཧེ་འབག་ཤ་ཡིས་ཐུགས་དམ་བསྐང་༔ བསྐང་ངོ་བཤགས་སོ་དངོས་གྲུབ་སྩོལ༔ ཧཱུྃ༔ དུར་ཁྲོད་འཇིགས་པའི་ཕོ་བྲང་ནས༔ ཕོ་བྲང་དེ་ཡི་སྒོ་བཞི་རུ༔ ཤར་གྱི་

དཀར་པོ་སྙིང་འབྱིན་ནི༔ རུས་མཚོ་ཀླད་པས་ཐུགས་དམ་བསྐང་༔ ལྷོ་ཕྱོགས་མགོན་པོ་ནག་པོ་ནི༔ དབུགས་མཚོ་གློ་བས་ཐུགས་དམ་བསྐང་༔ ནུབ་ཕྱོགས་ཡབ་རྗེ་ནག་
པོ་ནི༔ ཁྲག་མཚོ་མཆིན་པས་ཐུགས་དམ་བསྐང་༔ བྱང་ཕྱོགས་སྐུ་མཆོག་དམར་པོ་ནི༔ ཤ་མཚོ་མཁལ་མས་ཐུགས་དམ་བསྐང་༔ བསྐང་ངོ་བཤགས་སོ་དངོས་གྲུབ་
སྩོལ༔ ཧཱུྃ༔ དུར་ཁྲོད་འཇིགས་པའི་ཕོ་བྲང་ནས༔ ཡབ་གཅིག་འཇམ་དཔལ་ལྷ་ཚོགས་ལ༔ བསྐང་དང་བཤགས་བྱ་བཤགས་བྱའི་ཡུལ༔ སེམས་ཉིད་ཀ་ནས་དག་པས་
བསྐང་༔ རང་སྣང་འཛིན་པ་གྲོལ་བས་བཤགས༔ རེ་དོགས་མཐའ་དང་བྲལ་བས་བཤགས༔ དེ་ལྟར་རྟོགས་ན་བསྐང་བཤགས་འགྲུབ༔ དེ་འགྲུབ་དུས་སུམ་རྒྱལ་བ་
མཉེས༔ སྤྱིར་ན་རྒྱལ་བ་མཆོད་པ་ལས༔ རྒྱལ་བ་མཉེས་པའི་ཐབས་གཞན་མེད༔ ཅེས་གསུངས་སོ༔ ཚེ་བདག་ནག་པོའི་དམ་རྫས་བཾ་བསྐང་འདི་གནུབས་སངས་རྒྱས་ཡེ་ཤེས་ཀྱིས་མཛད་པ་རྫོགས་སོ༔